LANNA บวกแรง 5% จับตากำไร Q2 โตต่อ ทั้งปีนิวไฮแตะ 1.95 พันลบ. แนะซื้อเป้า 26 บาท
LANNA บวกแรง 5% จับตากำไรไตรมาส 2/65 โตต่อ ดันทั้งปีนิวไฮแตะ 1.95 พันลบ. รับราคาถ่านหินยืนสูง พร้อมลุ้นปันผลยีลด์สูง 10% แนะซื้อเป้า 26 บาท
LANNA บวกแรง 5% จับตากำไรไตรมาส 2/65 โตต่อ ดันทั้งปีนิวไฮแตะ 1.95 พันลบ. รับราคาถ่านหินยืนสูง พร้อมลุ้นปันผลยีลด์สูง 10% แนะซื้อเป้า 26 บาท
27 ก.ค. 2565

ผู้สื่อข่าวรายงานว่า วันนี้(26 ก.ค.65) บริษัท ลานนารีซอร์สเซส จำกัด (มหาชน) หรือ LANNA ณ เวลา 15:41 น. อยู่ที่ระดับ 23.20 บาท บวก 1.10 บาท หรือ 4.98% ราคาสูงสุดที่ระดับ 23.20 บาท ราคาต่ำสุดที่ระดับ 22.10 บาท  ด้วยมูลค่าซื้อขาย 163.92 ล้านบาท ราคาหุ้นนิวไฮในรอบ 4 เดือน โดยเทียบตั้งแต่หุ้นยืนที่ระดับ 23.50 บาท เมื่อวันที่ 3 มี.ค.2565

บล.จีเอ็มโอ-แซด คอม ระบุในบทวิเคราะห์ว่า คาดว่าแนวโน้มผลการดำเนินงานของ LANNA ในไตรมาส 2/2565 จะมีการเติบโตเทียบไตรมาสก่อนหน้าจากไตรมาส 1/2565 ทำจุดสูงสุดใหม่ เนื่องจาก ค่าเฉลี่ยราคาถ่านหิน ICI ที่ยังอยู่ในระดับสูงหรือ เฉลี่ย OTD อยู่ที่ 93.8 เหรียญฯต่อต้น (โต 15.7% เทียบไตรมาสก่อนหน้า และ โต 79% เทียบช่วงเดียวกันของปีก่อน) และรัฐบาลอินโดฯไม่ มีการออกเกณฑ์ห้ามการส่งออกถ่านหินหลังจากที่เหมืองถ่านหินในประเทศสามารถส่ง มอบถ่านหินไปยังโรงไฟฟ้าได้ตามสัญญาที่ 25% ของถ่านหินทั้งหมด
เนื่องจากกำไรสุทธิไตรมาส 1/2565 ที่ได้รายงานออกมา คิดเป็นกว่า 36% ของประมาณการปี 2565 เดิม ประกอบกับแนวโน้มผลการดำเนินงานที่น่าจะดีขึ้นในช่วงที่เหลือของปี เป็น ผลให้ปรับประมาณการกำไรปี 2565-2566 ขึ้นปีละ 14% และ 5% ตามลำดับ จาก การปรับสมมติฐานราคาถ่านหิน ICI เฉลี่ยขึ้นเป็น 85 และ 65 เหรียญฯต่อตัน ตามลำดับ โดยรวมคาดกำไรสุทธิของ LANNA ปี 2565 เติบโต 23.9% เทียบช่วงเดียวกันของปีก่อน ทำจุดสูงสุดใหม่ที่ 1,952 ล้านบาท
โดยราคาเหมาะสมของ LANNA ปี 2565 ภายใต้ประมาณการใหม่ ซึ่งวิธี Prospective PER จากค่าเฉลี่ยย้อนหลัง 3 ปี -1.0 SD ที่ 7.0 เท่า สะท้อนความเสี่ยงรอบด้าน อาทิ สงคราม รัสเซีย-ยูเครน ที่อาจกระทบต้นทุนของบริษัทฯในหลายๆด้าน ได้ราคาเหมาะสมที่ 26.00 บาท คาดหวังปันผลปีนี้ได้สูงกว่า 10% ปรับคำแนะนำเป็น “ซื้อ”